Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Xuquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlar toʻgʻrisida” 2017-yil 14-martdagi PQ-2833-son qarori)
(resolution, 2026-04-10)

Davlat xizmatlari koʻrsatishda fuqarolardan talab etilayotgan axborotlar va hujjatlar roʻyxatini tubdan qisqartirish maqsadida Vazirlar Mahkamasi qaror qiladi: 1. Quyidagi tartib belgilansin, unga koʻra fuqarolarga davlat xizmatlari koʻrsatish jarayonida: chet eldagi harakatlar uchun zarur boʻlgan, xorijiy davlatlar organlari tomonidan tasdiqlangan yoki berilgan hujjatlarning, apostil qoʻyiladigan va belgilangan tartibda legallashtiriladigan, shuningdek, qonunda toʻgʻridan-toʻgʻri nazarda tutilgan holatlarda faqat hujjatlarning notarial tasdiqlangan nusxalari talab etiladi; jismoniy va yuridik shaxslar tomonidan taqdim etiladigan hujjatlarning nusxalari olinadi, ular davlat xizmatlari koʻrsatuvchi organ tomonidan tasdiqlanadi, asl nusxalari esa qaytarib beriladi. 2. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin. 4. Vazirlar Mahkamasining 1998-yil 27-maydagi 232-son qarori (Oʻzbekiston Respublikasi QT, 1998-y., 5-son, 20-modda) bilan tasdiqlangan Kichik tadbirkorlikni rivojlantirish uchun loyihalarni tanlab olish va xorijiy kreditlarni berish tartibining 19-bandi yettinchi va sakkizinchi xatboshilari quyidagi tahrirda bayon etilsin: “ — garov shartnomasi nusxasi, agar u talab qilinsa; — sugʻurta polislari nusxalari”. 6. Vazirlar Mahkamasining 1999-yil 23-martdagi 131-son qarori (Oʻzbekiston Respublikasi QT, 1999-y., 3-son, 15-modda) bilan tasdiqlangan Madaniy boyliklarning olib chiqilishi va olib kirilishi tartibi toʻgʻrisidagi Nizomning 9-bandi quyidagi tahrirda bayon etilsin: “9. Madaniy boyliklarning Oʻzbekiston Respublikasidan olib chiqilishi yoki vaqtincha olib chiqilishi huquqini beruvchi sertifikat olish uchun (1 va 1a-ilovalar) ularning egasi oldindan Oʻzbekiston Respublikasi Madaniyat vazirligiga belgilangan shakldagi yozma ariza (2-ilova), olib chiqib ketiladigan ashyolarning roʻyxatini, shuningdek, ashyolarning oʻzini taqdim etishi shart. Matbaa asarlari olib chiqilishi uchun roʻyxat ikki nusxada taqdim etiladi (3-ilova)”. 8. Vazirlar Mahkamasining 1999-yil 4-oktabrdagi 454-son qarori (Oʻzbekiston Respublikasi QT, 1999-y., 10-son, 60-modda) bilan tasdiqlangan Uy-joylarni xususiy uy-joy mulkdorlari shirkati boshqaruviga berish va uy-joy fondini saqlash va tuzatish masalalarida davlat hokimiyati organlari bilan oʻzaro hamkorlik qilish tartibi toʻgʻrisida Namunaviy nizomning 1.2-bandi ikkinchi xatboshi quyidagi tahrirda bayon etilsin: “shirkatning yuridik shaxs sifatida roʻyxatdan oʻtkazilganligi toʻgʻrisidagi guvohnoma (nusxasi olinib, asli qaytariladi)”. 19. Vazirlar Mahkamasining 2007-yil 22-noyabrdagi 244-son qarori (Oʻzbekiston Respublikasi QT, 2007-y., 11-son, 65-modda) bilan tasdiqlangan Yuridik xizmatlar xodimlarini attestatsiyadan oʻtkazish va ularning malakasini oshirish tartibi toʻgʻrisida Nizom 11-bandining toʻrtinchi xatboshi quyidagi tahrirda bayon etilsin: “oliy yuridik maʼlumot toʻgʻrisidagi diplom yoki oliy yuridik maʼlumot toʻgʻrisidagi diplomdan koʻchirma. Agar talabgor chet mamlakatlarda taʼlim olgan boʻlsa, chet mamlakatlarda taʼlim olganligini tasdiqlovchi hujjatning va vakolatli davlat organi tomonidan berilgan, taʼlim olganligi toʻgʻrisidagi hujjatning tan olinganligi yoki ekvivalentligi qayd etilgan guvohnoma (nusxalari olinib, asli qaytariladi)”. 20. Vazirlar Mahkamasining 2008-yil 24-iyundagi 141-son qarori (Oʻzbekiston Respublikasi QT, 2008-y., 6-son, 32-modda) bilan tasdiqlangan Transport vositalari egalarining fuqarolik javobgarligini majburiy sugʻurta qilish qoidalarining 12-bandi yettinchi xatboshidagi ikkinchi jumla chiqarib tashlansin. 21. Vazirlar Mahkamasining 2008-yil 28-iyuldagi 161-son qarori (Oʻzbekiston Respublikasi QT, 2008-y., 7-son, 38-modda) bilan tasdiqlangan Sud organlari soʻrovnomalariga koʻra bahsli vaziyatlarda baholanuvchi obyektlarni baholash materiallarini ekspertizadan oʻtkazish boʻyicha ekspert komissiyasining ishini tashkil etish tartibi toʻgʻrisidagi Nizom 14-bandining toʻrtinchi xatboshidagi “notarial tasdiqlangan” soʻzlari chiqarib tashlansin. 22. Vazirlar Mahkamasining 2008-yil 4-avgustdagi 169-son qarori (Oʻzbekiston Respublikasi QT, 2008-y., 8-son, 42-modda) bilan tasdiqlangan Xorijiy fuqarolarni Oʻzbekiston Respublikasi taʼlim muassasalariga oʻqishga qabul qilish va oʻqitish tartibi toʻgʻrisidagi Nizomning 18-bandi uchinchi xatboshidagi “va notarial tasdiqlangan nusxalari” soʻzlari chiqarib tashlansin. 23. Vazirlar Mahkamasining 2008-yil 30-oktabrdagi 235-son qarori (Oʻzbekiston Respublikasi QT, 2008-y., 10-son, 59-modda) bilan tasdiqlangan Hakamlik sudlari hisobini yuritish tartibi toʻgʻrisidagi Nizomda: a) 6-bandda: ikkinchi xatboshidagi “guvohnomaning notarius tomonidan tasdiqlangan nusxasi” soʻzlari “guvohnoma” degan soʻz bilan almashtirilsin; yettinchi xatboshidagi “diplomlarining (oliy yuridik maʼlumoti boʻlganda) notarius tomonidan tasdiqlangan nusxalari” soʻzlari “diplomlari (oliy yuridik maʼlumoti boʻlganda)” soʻzlari bilan almashtirilsin; sakkizinchi xatboshidagi “daftarchalarining (mavjud boʻlganda) notarius tomonidan tasdiqlangan nusxalari” soʻzlari “daftarchalari (mavjud boʻlganda)” soʻzlari bilan almashtirilsin; quyidagi mazmundagi xatboshi qoʻshilsin: “Ikkinchi, yettinchi va sakkizinchi xatboshilarda koʻrsatilgan hujjatlardan nusxalar olinib, asli qaytarib beriladi”; b) 11-bandda: beshinchi xatboshidagi “diplomlarining (oliy yuridik maʼlumoti boʻlganda) notarius tomonidan tasdiqlangan nusxalari” soʻzlari “diplomlari (oliy yuridik maʼlumoti boʻlganda)” soʻzlari bilan almashtirilsin; oltinchi xatboshidagi “daftarchalarining (mavjud boʻlganda) notarius tomonidan tasdiqlangan nusxalari” soʻzlari “daftarchalari (mavjud boʻlganda)” soʻzlari bilan almashtirilsin; quyidagi mazmundagi xatboshi qoʻshilsin: “Beshinchi va oltinchi xatboshilarda koʻrsatilgan hujjatlardan nusxalar olinib, asli qaytarib beriladi”; v) 14-bandda: uchinchi xatboshidagi “diplomlarining (oliy yuridik maʼlumoti boʻlganda) notarius tomonidan tasdiqlangan nusxalari” soʻzlari “diplomlari (oliy yuridik maʼlumoti boʻlganda)” soʻzlari bilan almashtirilsin; toʻrtinchi xatboshidagi “daftarchalarining (mavjud boʻlganda) notarius tomonidan tasdiqlangan nusxalari” soʻzlari “daftarchalari (mavjud boʻlganda)” soʻzlari bilan almashtirilsin; quyidagi mazmundagi xatboshi qoʻshilsin: “Uchinchi va toʻrtinchi xatboshilarda koʻrsatilgan hujjatlardan nusxalar olinib, asli qaytarib beriladi”; g) Nizomga 1-ilovada: “notarius tomonidan tasdiqlangan” soʻzlari chiqarib tashlansin; d) Nizomga 3-ilovadagi “notarius tomonidan tasdiqlangan” soʻzlari chiqarib tashlansin. 24. Vazirlar Mahkamasining 2009-yil 9-martdagi 60-son qarori (Oʻzbekiston Respublikasi QT, 2009-y., 3-son, 18-modda) bilan tasdiqlangan Advokatlik faoliyatini litsenziyalash toʻgʻrisidagi Nizomning 8-bandi toʻrtinchi va beshinchi xatboshidagi “notarial tasdiqlangan” soʻzlari chiqarib tashlansin. 25. Vazirlar Mahkamasining 2009-yil 30-apreldagi 126-son qarori (Oʻzbekiston Respublikasi QT, 2009-y., 4-son, 33-modda) bilan tasdiqlangan Arxitektura-shaharsozlik hujjatlarini yaratish faoliyatini litsenziyalash toʻgʻrisidagi Nizom 8-bandi “e” kichik bandining ikkinchi xatboshidagi “(notarial tasdiqlangan)” soʻzlari chiqarib tashlansin. 26. Vazirlar Mahkamasining 2009-yil 24-iyundagi 177-son qarori (Oʻzbekiston Respublikasi QT, 2009-y., 6-son, 51-modda) bilan tasdiqlangan Ish beruvchining fuqarolik javobgarligini majburiy sugʻurta qilish qoidalarida: 12-bandning “v” kichik bandidagi “notarial tasdiqlangan” soʻzlari chiqarib tashlansin; 34-bandning sakkizinchi xatboshidagi “notarial tartibda tasdiqlangan” soʻzlari chiqarib tashlansin; 54-bandning “v” kichik bandidagi “notarial tasdiqlangan” soʻzlari chiqarib tashlansin; 4-ilovadagi “notarial tasdiqlangan” soʻzlari chiqarib tashlansin. 29. Vazirlar Mahkamasining 2010-yil 28-dekabrdagi 321-son qarori (Oʻzbekiston Respublikasi QT, 2010-y., 12-son, 75-modda) bilan tasdiqlangan Davlat sud ekspertlarining hayoti va sogʻligʻini davlat tomonidan majburiy sugʻurta qilish toʻgʻrisidagi Nizom 24-bandining beshinchi xatboshidagi “notarial tasdiqlangan” soʻzlari chiqarib tashlansin. 35. Vazirlar Mahkamasining 2012-yil 5-apreldagi 101-son qarori (Oʻzbekiston Respublikasi QT, 2012-y., 4-son, 23-modda) bilan tasdiqlangan Arxiv hujjatlarini Oʻzbekiston Respublikasidan tashqariga olib chiqish va arxiv hujjatlarini Oʻzbekiston Respublikasiga olib kirish tartibi toʻgʻrisidagi Nizomning 9-bandida: uchinchi xatboshi chiqarib tashlansin; toʻrtinchi — sakkizinchi xatboshilar tegishli ravishda uchinchi — yettinchi xatboshilar deb hisoblansin. 38. Vazirlar Mahkamasining 2014-yil 10-martdagi 57-son qarori (Oʻzbekiston Respublikasi QT, 2014-y., 3-son, 25-modda) bilan tasdiqlangan Nodavlat notijorat tashkilotlarini davlat roʻyxatidan oʻtkazish tartibi toʻgʻrisidagi Nizomda: 13-bandda: “z” kichik bandidagi “notarial tasdiqlangan” soʻzlari chiqarib tashlansin; “k” kichik bandidagi “vasiyatnomaning notarial tasdiqlangan” soʻzlari “notarial tasdiqlangan vasiyatnomaning” soʻzlari bilan almashtirilsin; 43-bandning beshinchi xatboshidagi “notarial tasdiqlagan” soʻzlari chiqarib tashlansin. 41. Vazirlar Mahkamasining 2014-yil 9-iyuldagi 184-son qarori (Oʻzbekiston Respublikasi QT, 2014-y., 7-son, 69-modda) bilan tasdiqlangan Qutqaruv xizmatlari, qutqaruv tuzilmalari va qutqaruvchilarni attestatsiyadan oʻtkazish, qutqaruv xizmatlari va qutqaruv tuzilmalarini hisobga olish roʻyxatidan oʻtkazish tartibi toʻgʻrisidagi Nizom 96-bandining yettinchi xatboshidagi “notarial tasdiqlangan” soʻzlari chiqarib tashlansin. 44. Vazirlar Mahkamasining 2014-yil 15-sentabrdagi 263-son qarori (Oʻzbekiston Respublikasi QT, 2014-y., 9-son, 100-modda) bilan tasdiqlangan Ish oʻrinlarini mehnat sharoitlari va asbob-uskunalarning jarohatlash xavfliligi yuzasidan attestatsiyadan oʻtkazish boʻyicha mutaxassis malaka sertifikati berish tartibi toʻgʻrisidagi Nizomda: 11-bandda: toʻrtinchi va beshinchi xatboshilar quyidagi tahrirda bayon etilsin: “b) maʼlumoti toʻgʻrisidagi diplom yoxud fanlar nomzodi yoki doktori ilmiy darajasini olganlik toʻgʻrisidagi diplom yoxud hujjatni bergan muassasa tomonidan belgilangan tartibda tasdiqlangan nusxasi; yoxud xorijiy davlatning taʼlim muassasasida olingan maʼlumot toʻgʻrisidagi diplomning nusxasi yoxud fanlar nomzodi yoki doktori ilmiy darajasini olganlik toʻgʻrisidagi diplomning nusxasi, shuningdek, maʼlumoti yoki ilmiy darajasi toʻgʻrisidagi xorijiy hujjatning nostrifikatsiyalangani toʻgʻrisida vakolatli davlat organi guvohnomasi”; sakkizinchi xatboshi quyidagi tahrirda bayon etilsin: “d) maxsus oʻquvdan va malaka oshirishdan oʻtganlik toʻgʻrisidagi hujjat yoki uni bergan muassasa tomonidan belgilangan tartibda tasdiqlangan nusxasi (oʻquv tugagan sanadan boshlab hujjatlarni topshirgungacha boʻlgan sanagacha bir yildan ortiq vaqt oʻtmagan boʻlsa hujjat haqiqiy hisoblanadi)”; oʻninchi xatboshi quyidagi tahrirda bayon etilsin: “Koʻrsatib oʻtilgan hujjatlar bir nusxada taqdim etiladi. Ushbu bandning “b” va “d” kichik bandlarida nazarda tutilgan hujjatlardan nusxalar olinib, asli qaytarib beriladi hamda ushbu bandda nazarda tutilmagan qoʻshimcha hujjatlarning talab qilinishiga yoʻl qoʻyilmaydi”; 38-bandning “v” kichik bandi quyidagi tahrirda bayon etilsin: “v) maxsus oʻquvdan va malaka oshirishdan oʻtganlik toʻgʻrisidagi hujjat (nusxasi olinib, asli qaytariladi) yoki uni bergan muassasa tomonidan belgilangan tartibda tasdiqlangan nusxasi (u agar oʻqish tugagan sanadan boshlab hujjatlar topshirilgan sanagacha bir yildan koʻp vaqt oʻtmagan taqdirda haqiqiy hisoblanadi)”. 45. Vazirlar Mahkamasining 2014-yil 22-sentabrdagi 269-son qarori (Oʻzbekiston Respublikasi QT, 2014-y., 9-son, 101-modda) bilan tasdiqlangan Oʻzbekiston Respublikasida vasiylik va homiylik toʻgʻrisidagi Nizomda: 80-bandda: “d” kichik bandi chiqarib tashlansin; 81-bandda: “d” kichik bandi chiqarib tashlansin. 46. Vazirlar Mahkamasining “Davlat mulki obyektlarini xususiylashtirish tartibi toʻgʻrisidagi nizomlarni tasdiqlash haqida” 2014-yil 6-oktabrdagi 279-son qarorida (Oʻzbekiston Respublikasi QT, 2014-y., 10-son, 104-modda): a) 1-ilovaning 7-bandi beshinchi xatboshidagi “notarial tarzda tasdiqlatilgan” soʻzlari chiqarib tashlansin; b) 2-ilovaning 18-bandi ikkinchi xatboshidaga “notarial tarzda tasdiqlatilgan” soʻzlari chiqarib tashlansin; v) 3-ilovaning 9-bandi ikkinchi xatboshidagi “notarial tarzda tasdiqlatilgan” soʻzlari chiqarib tashlansin. 47. Vazirlar Mahkamasining 2014-yil 15-dekabrdagi 341-son qarori (Oʻzbekiston Respublikasi QT, 2014-y., 12-son, 122-modda) bilan tasdiqlangan Voyaga yetmaganlar uchun moʻljallangan dori vositalarini reklama qilishga ruxsatnoma berish tartibi toʻgʻrisidagi Nizomning 10-bandida: “b” kichik bandi chiqarib tashlansin. 48. Vazirlar Mahkamasining 2015-yil 31-martdagi 72-son qarori (Oʻzbekiston Respublikasi QT, 2015-y., 3-son, 20-modda) bilan tasdiqlangan Temir yoʻl shoxobcha yoʻllarini qurish va rekonstruksiya qilishda ruxsat berish tartib-taomillaridan oʻtish tartibi toʻgʻrisidagi Nizomning 6-bandida: “b” kichik bandi chiqarib tashlansin. 49. Vazirlar Mahkamasining 2015-yil 22-iyundagi 166-son qarori (Oʻzbekiston Respublikasi QT, 2015-y., 6-son, 49-modda) bilan tasdiqlangan Qutqaruv xizmatlari va qutqaruv tuzilmalari qutqaruvchilarining hayoti va sogʻligʻini majburiy sugʻurta qilish toʻgʻrisidagi Nizomning 24-bandida: uchinchi xatboshidan “notarial tartibda tasdiqlangan” soʻzlari chiqarib tashlansin; toʻqqizinchi xatboshidagi “notarial tartibda tasdiqlangan” soʻzlari chiqarib tashlansin; oʻn yettinchi xatboshidagi “notarial tartibda tasdiqlangan” soʻzlari chiqarib tashlansin. 50. Vazirlar Mahkamasining 2015-yil 14-oktabrdagi 292-son qarori (Oʻzbekiston Respublikasi QT, 2015-y., 10-son, 92-modda) bilan tasdiqlangan Oʻzbekiston Respublikasidan tashqarida amalga oshirilgan muvofiqlikni baholash natijalarini Oʻzbekiston Respublikasida eʼtirof etish tartibi toʻgʻrisida Nizomda: 11-bandning ikkinchi xatboshidagi “notarius tomonidan tasdiqlanishi yoxud” soʻzlari chiqarib tashlansin; 21-banddagi “yoxud notariusning” soʻzlari chiqarib tashlansin. 53. Vazirlar Mahkamasining 2017-yil 11-avgustdagi 619-son qarori (Oʻzbekiston Respublikasi QT, 2017-y., 8-son, 170-modda) bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joy sotib olish (qurish) uchun uzoq muddatli imtiyozli ipoteka kreditlari hamda yakka tartibda uy-joy qurish uchun yer uchastkalari berish tartibi toʻgʻrisidagi Nizom 10-bandining beshinchi xatboshidagi “notarial tasdiqlangan” soʻzlari chiqarib tashlansin.